Օնիկ Գասպարյան

Օնիկ Վիկտորի Գասպարյան (), Հայաստանի ռազմական գործիչ, գեներալ-գնդապետ, Հայաստանի զինված ուժերի գլխավոր շտաբի պետ։

Կրթություն 
 Վերապատրաստվել է Ֆրունզեի անվան ռազմական ակադեմիայում և ՌԴ ԶՈՒ Գլխավոր շտաբի ռազմական ակադեմիայում։

Զինվորական ծառայությունը 
 1988-1990 թթ. - ծառայել է Խորհրդային բանակում։
 1990 թվականից մասնակցել է մարտական գործողություններին Իջևանի ջոկատի կազմում։ Ծանր վիրավորվել է ոտքի շրջանում՝ հակահետևակային ականի պայթյունից։
 1993-2010 թթ. - Իջևանի գնդի գումարտակի հրամանատարի տեղակալ, հետախուզության պետ, հրամանատարի մարտական գծով տեղակալ, ապա՝ գնդի հրամանատար։
 2010-2012 թթ. - 3-րդ բանակային կորպուսի շտաբի պետ։ 
 2012 թվականի ապրիլի 11-ին Հայաստանի Նախագահի հրամանագրով նշանակվել է Հայաստանի պաշտպանության նախարարության 3-րդ բանակային կորպուսի հրամանատար՝ կնքելով պայմանագիր հինգ տարի ժամկետով։
 2016 թվականի հուլիսի 7-ին ՀՀ նախագահի հրամանով նշանակվել է ՀՀ զինված ուժերի գլխավոր շտաբի պետի տեղակալ։
 2017 թվականի հունիսի 15-ին ՀՀ նախագահի հրամանով նշանակվել է ՀՀ զինված ուժերի գլխավոր շտաբի պետի առաջին տեղակալ։
 2020 թվականի հունիսի 8-ին Հայաստանի վարչապետ Նիկոլ Փաշինյանի առաջարկով՝ Հայաստանի նախագահ Արմեն Սարգսյանը Օնիկ Գասպարյանին նշանակել է Հայաստանի զինված ուժերի գլխավոր շտաբի պետ։

Հայ-ադրբեջանական պատերազմ, 2020 

2020 թվականի սեպտեմբերի 27-ի առավոտյան Ադրբեջանի զինված ուժերի նախահարձակման պատճառով սկսվեց հայ-ադրբեջանական պատերազմ։ Ռազմական գործողությունների ընթացքում ադրբեջանական զինված ուժերին հաջողվեց գրավել Արցախի Հանրապետության հարավը և Թալիշ-Մատաղիս հատվածը հյուսիս-արևելքում, հարավում գրեթե հասնել Հայաստանի Հանրապետության Սյունիքի մարզին, հայկական կողմին պատճառել հազարավոր զոհեր, վիրավորներ և անհետ կորածներ, ինչպես նաև ռազմական և քաղաքացիական տեխնիկայի ու միջոցների հսկայական կորուստ։ Նոյեմբերի 9-ի գիշերը վարչապետ Նիկոլ Փաշինյանը ֆեյսբուքյան իր էջով հայտարարեց կապիտուլացիոն հայտարարության ստորագրման մասին։ Այդ համաձայնագրով հայկական զինված ուժերը դուրս բերվեցին իրենց վերահսկողության ներքո գտնվող Քաշաթաղի և Շահումյանի շրջաններից, Ասկերանի շրջանի որոշ հատվածներից։ Պայմանագրց դուրս հանձնվեցին նաև Հադրութի և Քաշաթաղի շրջանների դեռևս ադրբեջանական զինված ուժերի կողմից չգրավված տարածքներից, իրենց չհանձնված տարածքները։

Պարգևներ և կոչումներ 
 Գեներալ-մայոր (2015)։
 «Հայրենիքին մատուցած ծառայությունների համար» 1-ին աստիճանի մեդալ (2014)։
 Արիության մեդալ (2011)։
 Մի շարք գերատեսչական պարգևներ։
 Հայաստանի վարչապետի հուշամեդալ (2013)։
 Գեներալ-լեյտենանտ (2019)։
 Գեներալ-գնդապետ (2020)

Ընտանիք 
Ամուսնացած է, ունի երկու զավակ։

Ծանոթագրություններ 

ՀՀ գեներալներ
ՀՀ ԶՈՒ գեներալ-մայորներ
Արիության մեդալակիրներ
Գեներալ-լեյտենանտներ
ՀՀ վարչապետի հուշամեդալակիրներ
Մարտական ծառայության մեդալակիրներ
ՀՀ գեներալ-գնդապետեր